pythainlp/thai-wiki-dataset-v4 huggingface dataset:
ลาร์ส อุลริก

ลาส อุลเร็ก ([ˈlaːs ˈulˀʁæk]) หรือ ลาร์ส อุลริก (เกิด 26 ธันวาคม ค.ศ. 1963) เป็นมือกลองสัญชาติเดนมาร์กและหนึ่งในผู้ร่วมก่อตั้งวงเฮฟวีเมทัล เมทัลลิกา เขาเกิดและเติบโตในครอบครัวที่ค่อนข้างมีฐานะในเดนมาร์ก โดยเป็นลูกชายของโปรเทนนิส ทอร์เบน อุลริก อุลริกได้เริ่มต้นการเป็นมือกลองครั้งแรกในซานดิเอโก ต่อมาเขาได้ย้ายไปอยู่ที่ลอสแอนเจลิส ตั้งแต่อายุ 16 ในช่วงฤดูร้อนปี ค.ศ. 1980 เพื่อจะฝึกเล่นกีฬาเทนนิส แต่ถึงอย่างไรก็ตาม นอกจากการเล่นเทนนิสแล้ว เขาก็เล่นกลองควบคู่ไปด้วย จนในที่สุดภายหลังประกาศหาสมาชิกวงผ่านหนังสือพิมพ์ท้องถิ่นฉบับหนึ่งนามว่า "เดอะรีไซเคอร์" เขาก็ได้พบกับ เจมส์ เฮทฟิลด์ และได้ก่อตั้งเมทัลลิกาขึ้น
ด้านชีวิตส่วนตัวลาร์ส อุลริก แต่งงานมา 3 ครั้งคนแรกคือ เดบบี โจนส์ (Debbie Jones) ระหว่างที่เขาทัวร์คอนเสิร์ต และได้หย่าในปี ค.ศ. 1990 และได้แต่งงานกับสกายลาร์ ซาเทนสไตน์ (Skylar Satenstein) อดีตแฟนสาวของแมตต์ เดมอนระหว่างที่เธอเรียนชีววิทยา ณ มหาวิทยาลัยฮาร์วาร์ด มีลูกด้วยกัน 2 คน และต่อมาได้เดตกับ คอนนี นีลเซน (Connie Nielsen) จากภาพยนตร์ "นักรบผู้กล้าผ่าแผ่นดินทรราช" มีลูกด้วยกัน 1 คนแต่ไม่ได้แต่งงาน จนล่าสุดได้แต่งงานกับเจสสิกา มิลเลอร์ นางแบบนิตยสาร (Jessica Miller)
รอเบิร์ต ทรูฮีโย

โรเบร์โต ตรูฮีโย (เกิด 23 ตุลาคม ค.ศ. 1964) หรือ รอเบิร์ต ทรูฮีโย (Robert Trujillo) เป็นนักดนตรี เนทีฟอเมริกัน เริ่มเป็นที่รู้จักในฐานะนักดนตรีในตำแหน่งมือเบสแห่งวงเมทัลลิกา เขายังเคยเป็นสมาชิกกับวงเมทัลอื่นๆ หลายวงเช่น วงคลอสโอเวอร์แทรชเมทัล ซุยซิดัลเทนเดนซีส์ (Suicidal Tendencies) วงฟังก์เมทัล อินเฟคเชียสกลูฟวส์ (อินเฟคเชียสกลูฟวส์) วงเฮฟวีเมทัล แบล็กเลเบิลโซไซที (Black Label Society) และเคยร่วมงานกับเจอร์รี แคนเทรล แห่งอลิซอินเชนส์ และออซซี ออสบอร์น นักร้องนำวงแบล็กซับบาธ นอกจากนี้เขายังเคยเป็นสมาชิกร่วมทัวร์กับ แมสเมนทัล (Mass Mental) อีกด้วย
ซายามะ

ซายามะ (; โรมาจิ: "Sayama-shi") หรือชื่อเดิมคืออิรูมางาวะ เป็นนครที่ตั้งอยู่ทางใต้ของจังหวัดไซตามะของญี่ปุ่น มีแม่น้ำอิรุมะไหลผ่านกลางเมือง เป็นเมืองบริวารของโตเกียวซึ่งประชากรราวร้อยละ 15 ของเมืองนี้ไปทำงานเช้า-เย็นกลับในโตเกียว เมืองแห่งนี้และเมืองใกล้เคียงคืออิรูมะถือว่าเป็นแหล่งปลูกชาที่มีชื่อเสียงในภูมิภาค คือชาซายามะ เนื่องจากเมืองนี้ตั้งอยู่บริเวณจุดตัดของทางหลวงแผ่นดินหลายสาย จึงมีโรงงานผลิตรถยนต์ของฮอนด้าและแอคิวราตั้งอยู่ด้วย แต่จากแผ่นดินไหวและคลื่นสึนามิในโทโฮกุ พ.ศ. 2554 ทำให้โรงงานในเมืองนี้ถูกปิดเป็นการชั่วคราวและเปิดใหม่โดยลดกำลังการผลิตลง
ปลาเฮร์ริง

ปลาเฮร์ริง  เป็นชื่อสามัญของปลาหลายชนิด หลายสกุล ในวงศ์ปลาหลังเขียว (Clupidae)
คำว่า "herring" ในภาษาอังกฤษมาจากคำในภาษาเยอรมันสูงโบราณว่า "heri" แปลว่า "ฝูง" หรือ "เจ้าภาพ, เจ้าบ้าน" อันหมายถึง ลักษณะการรวมตัวกันเป็นฝูงใหญ่ของปลาจำพวกนี้ โดยมีสกุลต้นแบบคือ "Clupea"
ปลาเฮร์ริงเป็นปลาจำพวกเดียวกับปลาซาร์ดีน มีรูปร่างคล้ายกับปลากะพงแต่รูปร่างเรียวยาวกว่า ความยาวโดยทั่วไป 14–18 เซนติเมตร ส่วนใหญ่อาศัยอยู่ในทะเลใกล้ชายฝั่งของมหาสมุทรแปซิฟิกเหนือ มหาสมุทรแอตแลนติกเหนือ รวมถึงชายฝั่งตะวันตกของทวีปอเมริกาใต้ เป็นปลาที่อาศัยอยู่รวมกันเป็นฝูงใหญ่ ดำรงชีพด้วยการกินแพลงก์ตอนเหมือนปลาจำพวกอื่นในวงศ์เดียวกัน 
ปลาเฮร์ริงเป็นปลาที่ตกเป็นอาหารของปลาอื่นรวมถึงสัตว์ทะเลประเภทอื่นที่มีขนาดใหญ่กว่า เช่น โลมา, วาฬ หรือปลาฉลาม และเป็นปลาที่มีความสำคัญทางเศรษฐกิจโดยเฉพาะของทวีปยุโรปจนเข้าไปอยู่ในวิถีชีวิตของผู้คน เป็นปลาเศรษฐกิจที่นิยมนำมาบริโภคและแปรรูป เช่น "red herring" ซึ่งเป็นปลาเฮร์ริงแห้งที่ผ่านการรมควันและหมักเกลือจนมีสีแดงอันเป็นที่มาของชื่อ และเป็นอาหารที่มีกลิ่นแรง นอกจากนี้ วลี "red herring" ยังเป็นสำนวนในภาษาอังกฤษซึ่งหมายถึง สิ่งหรือบุคคลที่ล่อหลอกให้เข้าใจผิด หรือการกระทำที่เบี่ยงเบนไปจากประเด็นหลัก ประเด็นสำคัญ เป็นต้น
ปลาซาร์ดีนทะเลสาบ

ปลาซาร์ดีนทะเลสาบ หรือ ปลาซาร์ดีนทะเลสาบมาลาวี (ชื่อพื้นเมือง: อูซีปา, "usipa"; ชื่อวิทยาศาสตร์: "Engraulicypris sardella") เป็นปลาน้ำจืดขนาดเล็กชนิดหนึ่ง พบในทวีปแอฟริกา 
ปลาซาร์ดีนทะเลสาบมีรูปร่างคล้ายกับปลาซาร์ดีนแต่ไม่ใช่ปลาซาร์ดีน หากแต่เป็นปลาในวงศ์ปลาตะเพียน (Cyprinidae) โดยเป็นปลาเพียงชนิดเดียวเท่านั้นที่อยู่ในสกุล "Engraulicypris" ["Engraulicypris" มาจากคำภาษากรีกว่า "eggraulis" (แปลว่า "ปลาแอนโชวี") ประสมกับคำภาษากรีกว่า "kypris" (พระนามหนึ่งของเทพีแอโฟรไดที) ซึ่งมีรากศัพท์มาจากคำว่า "Kypris" ซึ่งอาจแผลงมาจากคำภาษากรีกว่า "kyprinos" แปลว่า "ปลาคาร์ป"]
ปลาซาร์ดีนทะเลสาบมีความยาวประมาณ 13 เซนติเมตร อาศัยอยู่รวมกันเป็นฝูง เป็นปลาที่พบได้เฉพาะทางตอนเหนือของทะเลสาบมาลาวีซึ่งเป็นพรมแดนธรรมชาติระหว่างประเทศมาลาวี, โมซัมบิก และแทนซาเนีย รวมถึงแม่น้ำชีเร (Shire) เท่านั้น เป็นปลาที่กินแพลงก์ตอนสัตว์ รวมถึงตัวอ่อนของแมลงจำพวกริ้น (ที่รวมตัววางไข่เป็นจำนวนนับหลายล้านตัวจนเป็นปรากฏการณ์เหมือนหมู่เมฆหรือพายุลอยเหนือผิวน้ำในทะเลสาบ) เป็นอาหาร
ปลาซาร์ดีนทะเลสาบเป็นปลาเศรษฐกิจสำคัญของทะเลสาบมาลาวี เป็นแหล่งโปรตีนสำหรับประชากรถึง 20 ล้านคนรอบ ๆ ทะเลสาบ ชาวประมงท้องถิ่นจะรวมตัวกันจับด้วยเรือโกลนในคืนเดือนมืด ด้วยการใช้ไฟจากตะเกียงเป็นตัวล่อ แบ่งระหว่างเรือใหญ่ 2 ลำ แผ่อวนออกไปเป็นวงกลม เรือที่อยู่ตรงกลางจะจุดตะเกียงเพื่อดึงดูดปลาขึ้นสู่ผิวน้ำ จากนั้นจึงสาวอวนขึ้นมา ปริมาณการจับ จับได้ครั้งละ 2–3 กิโลกรัม แต่สามารถจับได้มากกว่า 10 รอบก่อนรุ่งสาง นิยมนำไปแปรรูปเป็นปลาตากแห้งซึ่งสามารถเก็บไว้นานเป็นสัปดาห์หรือเป็นเดือน เนื่องจากความร้อนของอุณหภูมิในพื้นที่ทำให้ปลาไม่สด และก่อนจะกลับถึงฝั่ง ชาวประมงท้องถิ่นก็นิยมย่างปลาซาร์ดีนทะเลสาบเป็นอาหารเช้าอีกด้วย
กุ้งฝอย

กุ้งฝอย ชื่อสามัญของสัตว์น้ำขาปล้องจำพวกครัสเตเชียนจำพวกหนึ่ง เป็นกุ้งที่มีขนาดเล็กไม่มากนัก โดยมากอยู่ในอันดับย่อย Caridea และ Dendrobranchiata มีขาขนาดเล็กและเรียว พบได้ทั้งในทะเล, น้ำกร่อย และน้ำจืด มีอายุโดยเฉลี่ย 7 ปี หลายชนิดมีความสำคัญทางเศรษฐกิจ รวมถึงมีการเลี้ยงเป็นสัตว์น้ำสวยงาม 
กุ้งฝอยน้ำจืดชนิดที่พบมากในประเทศไทยคือชนิด "Macrobrachium lanchesteri" เป็นชนิดที่มีการนำไปใช้ประโยชน์ได้หลากหลาย ทั้งเพื่อการบริโภคและเพื่อใช้เป็นอาหารเลี้ยงปลาไม่ว่าจะเป็นปลาเศรษฐกิจหรือปลาสวยงาม จึงมีการเพาะเลี้ยงกันเป็นสัตว์เศรษฐกิจ
กีฬากระโดดน้ำในโอลิมปิกฤดูร้อน 2016 – รอบคัดเลือก

กีฬากระโดดน้ำในโอลิมปิกฤดูร้อน 2016 รอบคัดเลือก การแข่งขันนี้ประกอบด้วยนักกีฬาทั้งหมด 136 คนจากประเทศต่างๆ ซึ่งแต่ละประเทศจะถูกจำกัดนักกีฬาเข้าแข่งขันให้มีจำนวนไม่เกิน 16 คน (มากที่สุดคือ ชาย 8 คน และหญิง 8 คน) ซึ่งมีการแข่งขันสองรายการในประเภทซิงโครไนซ์ที่ใช้นักกีฬาถึง 2 คน 
สรุปผลการคัดเลือก.
สำหรับกีฬากระโดดน้ำ ประเภทบุคคลจะคัดเลือกจากการแข่งขันกีฬาทางน้ำชิงแชมป์โลก 2015 โดยเอานักกีฬาทั้งหมด 12 คน, การแข่งขันชิงแชมป์ทวีป โดยเอานักกีฬาทั้งหมด 5 คน และการแข่งขันกีฬากระโดดน้ำชิงแชมป์โลก 2016 โดยเอานักกีฬาทั้งหมด 18 คนที่เข้าสู่รอบรองชนะเลิศ. ส่วนกีฬากระโดดน้ำ ประเภทคู่จะคัดเลือกจากการแข่งขันกีฬาทางน้ำชิงแชมป์โลก 2015 โดยเอานักกีฬาทั้งหมด 3 คน, การแข่งขันกีฬากระโดดน้ำชิงแชมป์โลก 2016 โดยเอานักกีฬาทั้งหมด 4 คน และนักกีฬาจากประเทศเจ้าภาพ
คลิฟฟ์ เบอร์ตัน

คลิฟฟอร์ด ลี "คลิฟฟ์" เบอร์ตัน  (เกิด 10 กุมภาพันธ์ ค.ศ. 1962 - 27 กันยายน ค.ศ. 1986) เป็นนักดนตรีชาวอเมริกัน เป็นที่รู้จักกันดีในฐานะมือเบสคนที่ 2 ของวงเมทัลลิกา ที่มาแทนที่รอน แม็คกอฟนีย์ ในเดือนธันวาคม ค.ศ. 1982 จนกระทั่งเขาเสียชีวิตในเดือนธันวาคม ค.ศ. 1986
เบอร์ตัน เข้าร่วมกับเมทัลลิกา ใน ค.ศ. 1982 และได้อัดเสียงใน 3 สตูดิโออัลบั้ม คือ "Kill 'Em All", "Ride the Lightning" และ "Master of Puppets" เขายังได้เครดิตแต่งเพลงในซิงเกิล "To Live Is to Die" ภายหลังเสียชีวิต ในอัลบั้ม "...And Justice for All" อีกด้วย เบอร์ตันเป็นที่รู้จักในฐานะ มือเบสที่มีทักษะความสามารถในการโซโล่เบสได้อย่างรวดเร็ว และใช้เอฟเฟ็กต์ที่ทำให้เสียงเบสฟังเหมือนเสียงกีตาร์โซโล่
ในวันที่ 27 กันยายน ค.ศ. 1986 เบอร์ตันได้เสียชีวิตจากอุบัติเหตุรถบัสใกล้กับเมือง โดราร์ป (Dörarp) ทางตอนใต้ประเทศสวีเดน ขณะเดินทางทัวร์คอนเสิร์ตโปรโมตอัลบั้ม "Master of Puppets" ส่วนเพื่อนสมาชิกคนอื่นรอดชีวิต เบอร์ตันได้ถูกแทนที่โดยเจสัน นิวสเตด ในปี ค.ศ. 1986 เขายังได้รับเกียรติเข้าสู่หอเกียรติยศร้อกแอนด์โรลร่วมกับวงและเพื่อนสมาชิกคนอื่นๆ ในวันที่ 4 เมษายน ค.ศ. 2009 และยังได้รับการจัดอันดับให้เป็นมือเบสที่ยิ่งใหญ่ที่สุดตลอดกาลในอันดับที่ 9 จากผลโหวตออนไลน์นิตยสารโรลลิงสโตน ในปี ค.ศ. 2011
ชัยวัฒน์ พสกภักดี

ชัยวัฒน์ พสกภักดี (เกิด 23 เมษายน พ.ศ. 2484) เป็นอดีตข้าราชการพลเรือนชาวไทย เคยดำรงตำแหน่งสำคัญ ๆ เช่น ผู้อำนวยการสำนักงานสลากกินแบ่งรัฐบาล และประธานมูลนิธิสำนักงานสลากกินแบ่งรัฐบาลเคยดำรงตำแหน่งในสำนักงานคณะกรรมการข้าราชการพลเรือนและสำนักงานสลากกินแบ่งรัฐบาลหลายตำแหน่ง ก่อนที่จะได้รับการแต่งตั้งเป็นผู้อำนวยการสำนักงานสลากกินแบ่งรัฐบาล เมื่อวันที่ 1 ตุลาคม 2541และในปี พ.ศ. 2544 เขาได้ก่อตั้งมูลนิธิสำนักงานสลากกินแบ่งรัฐบาล เพื่อช่วยสำนักงานฯ ทำกิจการบางประเภทที่เป็นข้อจำกัดของทางราชการ ซึ่งเขาเองดำรงตำแหน่งประธานมูลนิธิฯ จนถึงปัจจุบัน
นอกจากนี้ เขาเคยลงรับสมัครเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 โดยลงสมัครในระบบบัญชีรายชื่อ และอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 โดยลงสมัครในระบบสัดส่วน กลุ่มที่ 6 (กรุงเทพฯ นนทบุรี และสมุทรปราการ) โดยทั้งสองครั้งลงสมัครในสังกัดพรรคชาติไทย
กรณีทุจริตการออกรางวัลสลากกินแบ่งรัฐบาล.
เนื่องจากการออกรางวัลสลากกินแบ่งรัฐบาลงวดวันที่ 1 มิถุนายน พ.ศ. 2544 มีประชาชนสงสัยว่าการออกรางวัลในงวดดังกล่าวมีการ "ล็อกเลข" หรือไม่ โดยในระยะแรก เขาได้กล่าวปฏิเสธทั้งในเรื่องของการทุจริตดังกล่าว และการใช้สารเรืองแสงเคลือบลูกบอลหมายเลขต่าง ๆ เพื่อใช้ในการทุจริต แต่ในเวลาต่อมาเมื่อมีการสืบสวนสอบสวน จนเจ้าหน้าที่ตำรวจเชื่อว่า มีพนักงานของสำนักงานฯ เข้าไปเกี่ยวข้องกับกรณีทุจริตดังกล่าว จนเมื่อปี พ.ศ. 2549 เขาถูก คณะกรรมการป้องกันและปราบปรามการทุจริตแห่งชาติ (ป.ป.ช.) ชี้มูลความผิดในฐานทุจริตต่อหน้าที่ ปฏิบัติหรือละเว้นปฏิบัติหน้าที่โดยมิชอบ และช่วยเหลือบุคคลอื่นไม่ต้องรับโทษ จากกรณีดังกล่าว พร้อมพนักงานอีก 3 คน
จนเมื่อวันที่ 29 เมษายน พ.ศ. 2553 ศาลอาญาพิพากษายกฟ้อง เนื่องจากจำเลยที่ 3 (ชัยวัฒน์) ไม่มีความผิดฐานปฏิบัติหน้าที่โดยมิชอบตามฟ้องโจทก์ เนื่องจากมีการรายงานผู้บังคับบัญชาตามลำดับชั้นและตั้งคณะกรรมการขึ้นตรวจสอบกรณีดังกล่าว รวมทั้งจำเลยที่ 1 และ 3 ไม่มีส่วนเชื่อมโยงกับกลุ่มจำเลยในคดีทุจริตการออกรางวัลสลากกินแบ่งฯ งวดดังกล่าว
คารัมบิต

คารัมบิต (ภาษามีนังกาเบา: "kurambik" หรือ "karambiak") เป็นมีดโค้งที่คล้ายกรงเล็บขนาดมือถือจากเอเชียตะวันออกเฉียงใต้ ซึ่งเป็นที่รู้จักในภาษาอินโดนีเซียและภาษามาเลเซียพื้นบ้านในชื่อ "เกอรัมบิต" และเรียกในชื่อ "คารัมบิต" สำหรับประเทศฟิลิปปินส์และในกลุ่มประเทศตะวันตกเป็นส่วนใหญ่
แหล่งกำเนิด.
เชื่อกันว่า คารัมบิตมีต้นกำเนิดในหมู่ชาวมีนังกาเบาของจังหวัดสุมาตราตะวันตก โดยตามคติชน สิ่งนี้ได้แรงบันดาลใจจากกรงเล็บของเสือ เช่นเดียวกับอาวุธในภูมิภาคเป็นส่วนมาก ซึ่งแต่เดิมออกแบบมาเพื่อใช้ถางรากในการเกษตร, รวบรวม และปลูกข้าว ในขณะที่สามารถใช้มันเป็นอาวุธ โดยได้มีการเพิ่มความโค้งของใบมีดให้มากขึ้นเพื่อเพิ่มศักยภาพในการตัด จากการค้าขายผ่านประเทศอินโดนีเซียและการติดต่อระยะใกล้กับกลุ่มประเทศเพื่อนบ้าน จึงได้มีการกระจายคารัมบิตไปยังประเทศกัมพูชา, ลาว, มาเลเซีย, พม่า, ไทย และฟิลิปปินส์ในที่สุด
ลิงคีปูนจี

ลิงคีปูนจี หรือ ลิงมังกาเบย์ที่ราบสูง (ชื่อวิทยาศาสตร์: "Rungwecebus kipunji") เป็นลิงชนิดหนึ่งจำพวกลิงโลกเก่าที่พบในทวีปแอฟริกา จัดเป็นลิงชนิดใหม่ของโลกที่เพิ่งถูกค้นพบเมื่อปี ค.ศ. 2005 
ลิงคีปูนจี มีลักษณะคล้ายกับลิงมังกาเบย์ โดยครั้งแรกที่นักวิทยาศาสตร์ที่ค้นพบเชื่อว่าเป็นลิงที่อยู่ในสกุล "Lophocebus" หรือลิงมังกาเบย์ ถึงขนาดได้ประกาศลงในวารสารเจอนัลไซแอนซ์เมื่อเดือนพฤษภาคม ค.ศ. 2005 ว่าลิงคีปูนจีเป็นชนิดใหม่ของสกุล "Lophocebus" แต่ทว่าหลังจากที่ได้ศึกษาแล้วพบว่าไม่ใช่ หากแต่เป็นลิงสกุลใหม่ จึงให้ชื่อสกุลว่า "Rungwecebus" (/รุง-เว-ซี-บัส/) แปลว่า "ลิงรุงเว" โดยตั้งชื่อตามสถานที่ ๆ ค้นพบ คือ ภูเขารุงเว โดยถือเป็นลิงสกุลใหม่ที่ค้นพบในรอบ 83 ปี และเป็นลิงชนิดเดียวเท่านั้นที่อยู่ในสกุลนี้
ตัวอย่างต้นแบบของลิงคีปูนจีได้มาจากซากตัวหนึ่งซึ่งตายเพราะติดกับดักในฟาร์มของเกษตรกร และพบว่าแม้หน้าตารูปร่างจะคล้ายกับลิงมังกาเบย์ หากแต่ลิงคีปูนจีกลับมีลักษณะดีเอ็นเอคล้ายคลึงกับลิงบาบูน ที่อยู่ในสกุล "Papio" มากกว่า หลังจากที่ได้วิเคราะห์เนื้อเยื่อเพื่อศึกษาพันธุกรรมศาสตร์ แต่กะโหลกและสมองกลับพบว่าต่างกับลิงบาบูน รวมทั้งลิงแมนดริล และลิงเจลาดา
ลิงคีปูนจี สูงประมาณ 90 เซนติเมตร หรือ 3 ฟุต น้ำหนักตัวประมาณ 10 ถึง 16 กิโลกรัม มีขนสีน้ำตาลเทา บริเวณท้องน้อยและปลายหางมีขนสีขาว หัวมีแผงขนตั้งชันเหมือนมงกุฎ กินใบไม้, ดอกไม้, ผลไม้, หน่อไม้, เห็ด, มอส และหอยเป็นอาหาร โดยสามารถกินพืชที่มีความหลากหลายแตกต่างกันได้ถึง 100 ชนิด อาศัยอยู่บนต้นไม้เป็นส่วนใหญ่ ตัวที่โตเต็มที่จะส่งเสียงร้องเหมือนห่าน ซึ่งเป็นลักษณะพิเศษที่ต่างจากลิงชนิดอื่น ๆ โดยชื่อ "คีปูนจี" นั้นเป็นชื่อท้องถิ่นที่ชาวพื้นเมืองใช้เรียกขาน และมีความเชื่อของพรานพื้นเมืองที่เชื่อว่า ลิงคีปูนจีเป็นลิงลึกลับหายาก จนไม่รู้ว่าแท้ที่จริงแล้วเป็นลิงที่มีอยู่จริงหรือเป็นเพียงวิญญาณ
ลิงคีปูนจี เป็นสัตว์ที่พบได้เฉพาะถิ่น พบได้เฉพาะบนต้นไม้สูงของป่ารุงวี-ลีฟวิงสโตน ในพื้นที่ภูเขารุงเว และที่ป่าดุนดูลู ในเขตภูเขาอุดซุงวา ที่ราบสูงซึ่งอยู่สูงกว่าระดับน้ำทะเล 2,450 เมตรทางตอนใต้ ของประเทศแทนซาเนีย เท่านั้น 
และขณะที่ค้นพบเจอ ลิงคีปูนจีก็เหลือปริมาณในธรรมชาติอยู่น้อยแล้ว คือ ประมาณ 1,000 ตัวเท่านั้น ลิงคีปูนจีจะถูกมนุษย์ฆ่าเพื่อการบริโภค และเพื่อต้องการถิ่นที่อยู่เพื่อทำการเพาะปลูกด้วยการตัดไม้และเผาที่ รวมถึงถูกฆ่าหากมาขโมยพืชผล โดยมีศัตรูตามธรรมชาติได้แก่ นกอินทรี และเสือดาว แต่ลิงคีปูนจีนั้นได้รับการอนุรักษ์ทางกฎหมายของแทนซาเนียแล้ว
ปลาสเตอร์เจียนใหญ่

ปลาสเตอร์เจียนใหญ่  เป็นสกุลของปลาน้ำจืดขนาดใหญ่ จำพวกปลาสเตอร์เจียน (Acipenseridae) ในสกุล "Acipenser" (/อะ-ซิ-เพน-เซอร์/)
การจำแนก.
แบ่งออกได้เป็น 17 ชนิด นับเป็นสกุลที่มีจำนวนมากที่สุดของปลาสเตอร์เจียน
ภูมิทัศน์วัฒนธรรมนาขั้นบันไดหงเหอฮาหนี่

ภูมิทัศน์วัฒนธรรมนาขั้นบันไดหงเหอฮาหนี่ คือแหล่งมรดกโลกที่ตั้งอยู่ทางทิศตะวันออกเฉียงใต้ของมณฑลยูนนาน ประเทศสาธารณรัฐประชาชนจีน ตามแม่น้ำแดง เป็นภูมิทัศน์นาข้าวแบบขั้นบันไดกว่า 3,000 ขั้นตลอดหุบเขา ที่ทั้งสวยงามน่าตื่นตาตื่นใจ และเป็นการแสดงภูมิปัญญาของชาวฮาหนี่ ชนพื้นเมืองที่อาศัยอยู่ในบริเวณนี้ ผู้คิดค้นระบบชลประทานที่สลับซับซ้อน จนสามารถผันน้ำจากยอดเขาลงไปยังที่ราบตลอดทั้งหุบเขาเพื่อให้ปลูกข้าวได้ตั้งแต่เมื่อ 1,200 กว่าปีที่แล้ว ยูเนสโกให้เหตุผลในการรับรองนาข้าวหงเหอฮาหนี่เป็นมรดกโลกว่าเป็นเพราะภูมิทัศน์แห่งนี้ไม่เพียงแสดงความสมดุลระหว่างการทำเกษตรกรรมกับการอยู่ร่วมกับธรรมชาติเท่านั้น แต่ยังแสดงถึงการสอดประสานระหว่างบุคคลกับชุมชน และความสัมพันธ์ระหว่างความเชื่อทางศาสนากับการเกษตรกรรมได้อย่างกลมกลืนอีกด้วย
มรดกโลก.
"ภูมิทัศน์วัฒนธรรมนาขั้นบันไดหงเหอฮาหนี่" ได้รับการขึ้นทะเบียนเป็นมรดกโลก ในการประชุมคณะกรรมการมรดกโลกสมัยสามัญ ครั้งที่ 37 ปี พ.ศ.2556 ณ กรุงพนมเปญ ประเทศกัมพูชา ด้วยข้อกำหนดและหลักเกณฑ์ในการพิจารณา ดังต่อไปนี้
เสกสิทธิ์ ศรีใส

เสกสิทธิ์ ศรีใส เกิดเมื่อวันที่ 29 สิงหาคม พ.ศ. 2535 เป็นนักฟุตบอลชาวไทย เล่นในตำแหน่งกองกลาง ปัจจุบันลงเล่นให้กับมหาวิทยาลัยเกษตรศาสตร์ ในไทยลีก 2
ฟาบรีซีอู ซิลวา ดูร์เนลัส

ฟาบรีซีอู ซิลวา ดูร์เนลัส (เกิดเมื่อวันที่ 20 กุมภาพันธ์ ค.ศ. 1990) เป็นนักฟุตบอลชาวบราซิล ปัจจุบันลงเล่นให้กับแอสตรากิอูรกุย ในลีกสูงสุดของโรมาเนีย สามารถเล่นได้ทั้งตำแหน่งกองหลังตัวกลางและด้านซ้าย
ฟาบีซีอูเคยติดทีมชาติบราซิลชุดอายุไม่เกิน 20 ปี ลงทำการแข่งขันฟุตบอลโลกเยาวชนอายุไม่เกิน 20 ปี ในปี ค.ศ. 2009 และได้เหรียญเงิน
สโมสร.
บราซิล.
ฟาบีซีอูเกิดในรีโอเดจาเนโร และเริ่มเล่นฟุตบอลชุดเยาวชนกับฟลาเมงกู และต่อมาได้เล่นฟุตบอลอาชีพครั้งแรกกับปารานัง ด้วยการเป็นผู้เล่นยืมตัวต่อมาในเดือนมกราคม ค.ศ. 2009 เขาได้ย้ายมาเล่นในประเทศเยอรมนีให้กับ 1899 ฮอฟเฟนไฮม์ ด้วยการเป็นผู้เล่นยืมตัว เขาได้ลงเล่นในบุนเดิสลีกา 6 นัด ในฤดูกาล 2008–09 ก่อนจะกลับมาที่บ้านเกิดอีกครั้ง จนจบปีนั้น เขาได้เล่นในลีก 7 นัด และช่วยให้สโมสรคว้าแชมป์แซรีอีอาในฤดูกาลนั้นได้สำเร็จ
หลังจากนั้นในเดือนสิงหาคม ค.ศ. 2010 เขาได้ย้ายไปร่วมทีมปัลไมย์รัส ลงเล่นในลีก 16 นัดในแซรีอีอา หลังจากนั้นเขาก็ได้เซ็นสัญญาเข้าร่วมทีมกับกรูเซย์รู ในเดือนมกราคม พ.ศ. 2554 หลังจากที่ย้ายทีมได้ไม่กี่เดือน เขาไม่ได้เป็นตัวหลักของทีม และไม่ได้รับเลือกให้ลงสนาม ทำให้เขาตัดสินใจย้ายไปอยู่กับอัตลีตีกูปารานาเอนเซ
ต่อมาในเดือนมีนาคม ค.ศ. 2012 ฟาบรีซีอูได้ถูกวัชกู ดา กามา ดึงเข้าร่วมทีม ต่อมาในเดือนมกราคม ค.ศ. 2013 ฟาบรีซีอูก็ได้เซ็นสัญญากับวีตูรีอา หลังจากนั้นในเดือนพฤษภาคม ค.ศ. 2014 เขาได้เซ็นสัญญากับฟลูมีเนนเซ เขาได้ลงเล่น 5 นัดในแซรีอีอา หลังจาก 6 เดือนที่เขาไม่มีสโมสร ฟาบีซีอูได้เข้าร่วมทีมกับบรากันตีนู โดยเซ็นสัญญาในเดือนพฤษภาคม พ.ศ. 2558
พาร์ตีซาน.
ในวันที่ 18 มิถุนายน ค.ศ. 2005 ฟาบรีซีอูได้ถูกยืมตัวโดยพาร์ตีซาน สโมสรในประเทศเซอร์เบีย ด้วยสัญญายืมตัว 1 ปี เขาได้รับบาดเจ็บในการแข่งขันเกมนัดกระชับมิตรที่พบกับเทเร็กกรอซนีย์ ทำให้ไม่ได้ลงเล่นในหลายเกมช่วงต้นฤดูกาล หลังจากนั้นเขาได้ลงเล่นนัดแรกในเซอร์เบียนซูเปอร์ลีกา เมื่อวันที่ 25 กรกฎาคม ปีเดียวกัน ในเกมที่ชนะจาโกดีนา 6–0
เมืองทองยูไนเต็ด.
ในวันที่ 22 มกราคม ค.ศ. 2016 ฟาบรีซีอูได้เซ็นสัญญาเข้าร่วมทีมเมืองทองยูไนเต็ด แต่เนื่องจากติดปัญหาเรื่องสัญญา ทำให้เขาไม่สามารถลงเล่นในไทยลีกได้ และถูกปล่อยให้แอสตรากิอูรกุย ในลีกสูงสุดของโรมาเนียในแบบยืมตัว 
ทีมชาติ.
ฟาบรีซีอูได้ลงเล่นให้กับทีมชาติในการแข่งขันฟุตบอลโลกเยาวชนอายุไม่เกิน 20 ปี 2 นัด ช่วยให้บราซิลได้ตำแหน่งรองชนะเลิศของการแข่งขันนี้
จังหวัดตแชนสตอคอวา

จังหวัดตแชนสตอคอวา  เป็นหน่วยการปกครองท้องถิ่นของประเทศโปแลนด์ในปี ค.ศ. 1975 – ค.ศ. 1998 ซึ่งได้รับการยกเลิกในปี ค.ศ. 1998 เนื่องจากการปฏิรูปการปกครองท้องถิ่น มีเนื้อที่ 6,182 ตารางกิโลเมตร และในปี ค.ศ. 1998 มีประชากร 779,600 คน โดยมีเมืองหลักคือเชนสโตโควา
ในปี ค.ศ. 1999 จังหวัดได้รับการรวมเข้ากับจังหวัดชล็อนสก์ และจังหวัดชฟีแยนตือ-กชึช
เมืองต่าง ๆ.
จังหวัดตแชนสตอคอวาประกอบด้วย 17 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)
ดูเพิ่ม.
จังหวัดของประเทศโปแลนด์
บ้านหนองขี้เหล็ก

บ้านหนองขี้เหล็ก เป็นหมู่บ้านหนึ่งในอำเภออาจสามารถอยู่ห่างจากตัวอำเภอ อาจสามารถ (อำเภออาจสามารถ) 5 กิโลเมตร
ประวัติ.
บ้านหนองขี้เหล็ก เป็นบ้าน หมู่ที่ 2 ตั้งอยู่ที่ ตำบลอาจสามารถ อำเภออาจสามารถ จังหวัดร้อยเอ็ด ระยะทางห่างจากตัวอำเภอประมาณ 5 กิโลเมตร ประชาชนส่วนใหญ่เป็นชาวอีสาน พูดภาษาอีสานและภาษาไทยเป็นส่วนใหญ่นับถือศาสนาพุทธ และมีแม่น้ำรอบล้อมหมู่บ้าน
สภาพทางภูมิศาสตร์.
บ้านหนองขี้เหล็กอำเภออาจสามารถมีสภาพพื้นที่โดยทั่วไปเป็นที่ราบสูง มีป่าไม้ ลักษณะดินปนทราย และมีฝนตกน้อย
โทรศัพท์บ้าน

โทรศัพท์บ้าน  คือโทรศัพท์ชนิดที่ใช้งานตั้งอยู่กับที่ สื่อสารผ่านสายโลหะหรือใยแก้วนำแสง (ต่างกับโทรศัพท์เคลื่อนที่ซึ่งสื่อสารไร้สายผ่านสัญญาณวิทยุ) เป็นโทรศัพท์ที่ใช้กันตามครัวเรือน ห้างร้าน และสำนักงานทั่วไปในรูปของเครื่องโทรศัพท์ตั้งโต๊ะ โดยมีสายเชื่อมต่อกับโครงข่ายโทรศัพท์พื้นฐานในพื้นที่เพื่อให้สามารถโทรเข้าออกได้ และส่วนใหญ่โทรศัพท์บ้านจะทำงานโดยอาศัยไฟเลี้ยงจากชุมสายโทรศัพท์เพียงอย่างเดียว ทำให้สามารถใช้งานได้ในช่วงเวลาที่ไฟฟ้าดับ
เครื่องโทรศัพท์บ้านบางชนิดยังสามารถรองรับการทำงานเป็นโทรศัพท์ไร้สาย ซึ่งเครื่องแม่จะต่อกับสายโทรศัพท์ปกติ แต่หูโทรศัพท์จะเชื่อมต่อกับเครื่องแม่ด้วยสัญญาณวิทยุ ทำให้สามารถรับและโทรออกจากที่ใดก็ได้ในบ้านโดยที่ผู้รับไม่ต้องเดินมายกหูที่เครื่อง (แต่เครื่องแม่ของโทรศัพท์บ้านชนิดนี้จะต้องเสียบปลั๊กกับไฟบ้านด้วย ซึ่งจะใช้งานไม่ได้หากไฟฟ้าดับ)
คริสต์สหัสวรรษที่ 2

คริสต์สหัสวรรษที่ 2 เป็นช่วงเวลาที่เริ่มต้นในวันที่ 1 มกราคม ค.ศ.1001 และจบลงในวันที่ 31 ธันวาคม ค.ศ.2000 ตามปฏิทินเกรกอเรียน นี่เป็นสหัสวรรษที่ 2 ของทั้งคริสต์ศักราชและสากลศักราช
ประชากรโลกเพิ่มขึ้น 2 เท่าระหว่าง 7 ศตวรรษแรกของสหัสวรรษนี้ (จาก 310 ล้านคน ใน ค.ศ.1000 เป็น 600 ล้านคน ใน ค.ศ.1700) และเพิ่มขึ้นอีก 10 เท่าระหว่าง 3 ศตวรรษสุดท้าย จนเกิน 6 พันล้านคน ใน ค.ศ.2000 ผลที่ตามมาก็คือกิจกรรมของมนุษย์ได้ส่งผลกระทบทางด้านสังคมและสิ่งแวดล้อมอย่างใหญ่หลวง เกิดความยากจนข้นแค้น, การเปลี่ยนแปลงสภาพภูมิอากาศ และ วิกฤตการณ์ด้านชีวภาพ
หมายเหตุ.
<templatestyles src="Reflist/styles.css" />
สหัสวรรษที่ 1 ก่อนคริสตกาล

สหัสวรรษที่ 1 ก่อนคริสตกาล เป็นช่วงเวลาในช่วงยุคเหล็กและเป็นเวลาที่พบเห็นการปรากฏของจักรวรรดิต่างๆมากมายอย่างต่อเนื่อง ช่วงเวลานี้เริ่มตั้งแต่ 1000 ปีก่อนคริสตกาล ถึง 1 ปีก่อนคริสตกาล
หมายเหตุ.
<templatestyles src="Reflist/styles.css" />
จังหวัดเบียวาปอดลัสกา

จังหวัดเบียวาปอดลัสกา  เป็นหน่วยการปกครองท้องถิ่นของประเทศโปแลนด์ในช่วงปี ค.ศ. 1975 – ค.ศ. 1998 จังหวัดได้รับการรวมเข้ากับจังหวัดลูบลิน มีเมืองหลักคือเบียวาปอดลัสกา ในปี ค.ศ. 1998 มีพื้นที่ประมาณ 5,348 ตารางกิโลเมตร และมีประชากร 309,200 คน
เมืองต่าง ๆ.
จังหวัดลูบลินประกอบด้วย 6 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)
ดูเพิ่ม.
จังหวัดของประเทศโปแลนด์
จังหวัดแค็วม์

จังหวัดแค็วม์  เป็นหน่วยการปกครองท้องถิ่นของประเทศโปแลนด์ในช่วงปี ค.ศ. 1975 – ค.ศ. 1998 จังหวัดได้รับการรวมเข้ากับจังหวัดลูบลิน มีเมืองหลักคือแค็วม์ ในปี ค.ศ. 1998 มีพื้นที่ประมาณ 3,865 ตารางกิโลเมตร และมีประชากร 248,800 คน
เมืองต่าง ๆ.
จังหวัดลูบลินประกอบด้วย 4 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)
ดูเพิ่ม.
จังหวัดของประเทศโปแลนด์
จังหวัดซามอชช์

จังหวัดซามอชช์  เป็นหน่วยการปกครองท้องถิ่นของประเทศโปแลนด์ในช่วงปี ค.ศ. 1975 – ค.ศ. 1998 จังหวัดได้รับการรวมเข้ากับจังหวัดลูบลิน มีเมืองหลักคือซามอชช์ ในปี ค.ศ. 1998 มีพื้นที่ประมาณ 6,980 ตารางกิโลเมตร และมีประชากร 489,300 คน
เมืองต่าง ๆ.
จังหวัดลูบลินประกอบด้วย 10 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)
ดูเพิ่ม.
จังหวัดของประเทศโปแลนด์
อดิศร พรหมรักษ์

อดิศร พรหมรักษ์ (ชื่อเล่น เก่ง เกิดวันที่ 21 ตุลาคม พ.ศ. 2536) เป็นนักฟุตบอลชาวไทย เล่นในตำแหน่งกองหลังให้กับราชบุรี เอฟซี ในไทยลีก และทีมชาติไทย
สโมสร.
อดิศรเริ่มเล่นในชุดเยาวชนให้กับบุรีรัมย์ พีอีเอ ก่อนที่ในปี พ.ศ. 2555 เขาได้เริ่มเล่นกับทีมชุดใหญ่ครั้งแรกกับอาร์มี่ ยูไนเต็ด หลังจากนั้นได้ย้ายเข้าร่วมทีมบีอีซี เทโรศาสน ในปี พ.ศ. 2557 และเป็นตัวหลักของทีมตลอดมา ก่อนจะย้ายมาร่วมทีม เอสซีจี เมืองทอง ยูไนเต็ด เมื่อวันที่ 24 มิถุนายน พ.ศ. 2559 ต่อมาได้เข้าร่วมกับทีม สโมสรฟุตบอลการท่าเรือ เมื่อวันที่ 25 พฤษภาคม พ.ศ. 2563
ทีมชาติ.
อดิศร มีส่วนช่วยให้ทีมชาติไทยชุดเยาวชน 19 ปี ได้แชมป์ฟุตบอลเยาวชน 19 ปีชิงแชมป์อาเซียน ในปี พ.ศ. 2554 และลงเล่นฟุตบอลเยาวชน 19 ปีชิงแชมป์เอเชียใน ปี พ.ศ. 2555
หลังจากนั้นเขาได้ติดทีมชาติไทยชุดเยาวชน 23 ปี ในการแข่งขันเอเชียนเกมส์ 2014 และต่อมาได้เป็นส่วนหนึ่งของทีมชาติไทย ในการแข่งขันเอเอฟเอฟ ซูซูกิ คัพ 2014 อีกทั้งยังได้แชมป์กับชุดเยาวชน 23 ปี ในการแข่งขันซีเกมส์ 2015 ด้วยการเป็นรองกัปตันทีมของทีมชาติชุดนั้น และในปี พ.ศ. 2559 อดิศรได้รับเลือกให้ติดทีมชาติชุดเยาวชน 23 ปี เพื่อไปทำการแข่งขันฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์
แอสตร้าเซนเนก้า

แอสตร้าเซนเนก้า พีแอลซี  เป็นบริษัทยาและชีวเภสัชภัณฑ์ของอังกฤษ-สวีเดน มีสำนักงานใหญ่อยู่ที่เมืองเคมบริดจ์ ประเทศอังกฤษ ในปี ค.ศ. 2019 แอสตร้าเซนเนก้าเป็นบริษัทยาที่ใหญ่เป็นอันดับ 12 ของโลก โดยอิงจากยอดขายในปี ค.ศ. 2018
แอสตร้าเซนเนก้าก่อตั้งในปี ค.ศ. 1999 จากการควบรวมกิจการระหว่างแอสตร้า เอบี บริษัทยาจากสวีเดนและบริษัทเซนเนก้า บริษัทยาจากสหราชอาณาจักร ในปีเดียวกัน แอสตร้าเซนเนก้าตั้งสำนักงานในสหรัฐอเมริกาที่นอร์ธวิลมิงตัน รัฐเดลาแวร์ ในปี ค.ศ. 2006 แอสตร้าเซนเนก้าซื้อกิจการแคมบริดจ์แอนติบอดีเทคโนโลยี บริษัทเทคโนโลยีชีวภาพจากอังกฤษด้วยมูลค่า 702 ล้านยูโร และรวมกิจการกับเมดอิมมูน บริษัทลูกที่เข้าซื้อกิจการในปี ค.ศ. 2007 ต่อมาในปี ค.ศ. 2013 แอสตร้าเซนเนก้าซื้อกิจการอะไมลิน บริษัทชีวเภสัชภัณฑ์จากอเมริกัน
ในปี ค.ศ. 2020 แอสตร้าเซนเนก้าร่วมกับมหาวิทยาลัยออกซ์ฟอร์ดประกาศว่า AZD1222 วัคซีนโรคติดเชื้อไวรัสโคโรนา 2019 ที่พัฒนาขึ้นประสบความสำเร็จในการป้องกันโรค 70% และประสิทธิภาพในการป้องกันโรคจะเพิ่มเป็น 90% หากได้รับครึ่งโดสแล้วได้รับอีกหนึ่งโดสในช่วงเวลา 1 เดือนหลังได้รับวัคซีนชุดแรก
แอสตร้าเซนเนก้าพัฒนาและผลิตยารักษาโรคระบบทางเดินอาหาร, โรคหัวใจหลอดเลือด, โรคปอด, โรคระบบประสาท, โรคติดเชื้อ, การอักเสบ, มะเร็ง และความผิดปกติทางจิต
อาห์เมด จอห์นสัน

แอนโทนี นอร์ริส (Anthony Norris; 6 มิถุนายน ค.ศ. 1963) เป็นนักมวยปล้ำอาชีพที่เกษียณอายุและนักฟุตบอลชาวอเมริกัน อดีตนักมวยปล้ำของสมาคม WWF ภายใต้ชื่อ อาห์เมด จอห์นสัน (Ahmed Johnson) อดีตแชมป์อินเตอร์คอนติเนนทัล และเป็นชาวแอฟริกันอเมริกันคนแรกที่ได้แชมป์เดี่ยวของ WWF
วิชยูเวอร์เฮียร์

วิชยูเวอร์เฮียร์  เป็นสตูดิโออัลบั้มลำดับที่ 9 ของวงโพรเกรสซิฟร็อกจากประเทศอังกฤษ พิงก์ ฟลอยด์ ได้รับการเปิดตัวเมื่อเดือนกันยายน ค.ศ. 1975 อัลบั้มได้รับแรงบันดาลใจขึ้นระหว่างวงทัวร์คอนเสิร์ตในยุโรป "วิชยูเวอร์เฮียร์" ได้บันทึกเสียงหลายครั้งที่แอบบีโรดสตูดิโอ กรุงลอนดอน ในอัลบั้มประกอบด้วยซิงเกิลทั้งหมด 4 ซิงเกิล โดยในซิงเกิล "Shine On You Crazy Diamond" ที่มีความยาวกว่า 26 นาทีแบ่งเป็น 9 ส่วนโดยทั้งหมด หรือ 2 ส่วนในแผ่นเสียงจำนวน 2 แผ่นในอัลบั้ม ซึ่งแต่งอุทิศให้กับซิด บาร์เรตต์ อดีตสมาชิกวงรุ่นแรก ที่เขาได้ป่วยทางสภาพจิต ซึ่งเป็นผลให้เขาต้องออกจากวงใน 7 ปีก่อนหน้านี้ เนื้อเพลงส่วนใหญ่แต่งโดยโรเจอร์ วอเทอรส์ โดยใช้แนวความคิดด้านการวิจารณ์ธุรกิจทางดนตรีและเรื่องความสัมพันธ์กับเพื่อน
เช่นเดียวกับอัลบั้มก่อนหน้า เดอะดาร์กไซด์ออฟเดอะมูน ที่วงได้นำเสียงเอ็ฟเฟกต์และเครื่องสังเคราะห์เสียงมาประกอบในเพลงเป็นอย่างมาก นอกจากนี้วงยังได้ดึงตัวนักร้องข้างนอกเพื่อประกอบในบางซิงเกิลอีกด้วย เช่น รอย ฮาร์เปอร์ (Roy Harper) ซึ่งร้องนำในซิงเกิล "Have a Cigar" และเวเนตตา ฟีลด์ส (Venetta Fields) ซึ่งร้องประกอบใน "Shine On You Crazy Diamond" อัลบั้มได้ประสบผลสำเร็จอย่างรวดเร็ว จนขนาดค่ายอีเอ็มไอ ปริ้นก็อปปี้ไม่ทันจำหน่าย แต่ถึงอย่างไรก็ดีอัลบั้มก็ได้รับคำวิจารณ์หลากหลาย อัลบั้มยังได้เป็นหนึ่งในรายชื่อ "500 อัลบั้มที่ยิ่งใหญ่ที่สุดตลอดกาล" โดยนิตยสารโรลลิงสโตน ทางด้านสมาชิกวงริชาร์ด ไรท์ และเดวิด กิลมอร์ ได้กล่าวว่าอัลบั้ม "วิชยูเวอร์เฮียร์" คืออัลบั้มโปรดของพวกเขา
แนวความคิด.
วิชยูเวอร์เฮียร์ ถือเป็นอัลบั้มที่ 2 ของวงที่ใช้ธีมคอนเซปต์มาใช้แต่งเป็นอัลบั้ม ซึ่งแต่งโดยหลักคือ โรเจอร์ วอเทอรส์ อัลบั้มได้สะท้อนความรู้สึกของเขาถึงความสัมพันธ์กับเพื่อนที่ได้เคยร่วมวงกัน จนในเวลาต่อมาก็ต้องจากกัน อัลบั้มเปิดด้วยจังหวะดนตรียาวอย่างช้าๆ ต่อเนื่องก่อนจะเข้าสู่เนื้อเพลงในซิงเกิล "Shine On You Crazy Diamond" ซึ่งต้องการรำลึกถึงเพื่อนของเขาอย่าง ซิด บาร์เรตต์ ในเนื้อเพลงได้กล่าวถึงมิตรภาพ ซึ่งพบได้จากวรรคเพลงต่างๆ เช่น "Remember when you were young, you shone like the sun" และ "You reached for the secret too soon, you cried for the moon"
วิชยูเวอร์เฮียร์ยังมีความหมายเชิงวิจารณ์ธุรกิจทางดนตรี ในเพลง "Shine On" ต่อเนื่องไปสู่เพลง "Welcome to the Machine" เริ่มต้นด้วยการเปิดประตู (วอร์เทอรส์ให้อธิบายทีหลังว่า เป็นสัญลักษณ์ของการค้นพบทางดนตรีและการหักหลังโดยเหล่าธุรกิจดนตรีที่สนใจเพียงแต่ความโลภและความสำเร็จทางการค้า) และจบลงด้วยงานบันเทิง เช่นเดียวกันกับเพลงอื่นๆ "Have a Cigar" และ "Wish You Were Here" ที่ใช้ธีมคล้ายคลึงกัน ก่อนจะปิดอัลบั้มด้วย "Shine On"
รายชื่อเพลง.
เพลงทั้งหมดแต่งโดยวอเทอรส์
คณะผลิตกรรมการเกษตร มหาวิทยาลัยแม่โจ้

คณะผลิตกรรมการเกษตร มหาวิทยาลัยแม่โจ้ ถือได้ว่าเป็นคณะแรกที่เปิดสอนของมหาวิทยาลัยแม่โจ้
ประวัติ.
มหาวิทยาลัยแม่โจ้เป็นสถาบันการศึกษาด้านการเกษตรที่เก่าแก่ที่สุดในประเทศไทย เริ่มต้นจากการเป็น “โรงเรียนฝึกหัดครูประถมกสิกรรมประจำภาคเหนือ” เปิดสอนมาตั้งแต่ วันที่ 7 มิถุนายน 2477 ได้ยกฐานะ และเปลี่ยนชื่อเป็นสถาบันเทคโนโลยีการเกษตร ในปี พ.ศ. 2518 โดยเปิดทำการสอนในระดับปริญญาตรี ทษ.บ. (เทคโนโลยีการเกษตรบัณฑิต) คณะผลิตกรรมการเกษตรซึ่งก่อตั้งขึ้นเป็นคณะแรก กล่าวได้ว่าคณะผลิตกรรมการเกษตรได้ดำเนินกิจกรรมหลักตามวิสัยทัศน์ของมหาวิทยาลัยแม่โจ้มาตั้งแต่เริ่มต้น 
สาขาวิชา.
ปัจจุบันคณะผลิตกรรมการเกษตรมีการจัดการเรียนการสอนในระดับปริญญาตรี ปริญญาโท และปริญญาเอก จำนวน 16 หลักสูตร และมีการแบ่งส่วนราชการออกเป็น 2 สำนักงาน คือ สำนักงานเลขานุการ และสำนักงานกิจการพิเศษ
หน่วยงานคณะ.
<templatestyles src="Col-begin/styles.css"/>
พีรดนย์ ฉ่ำรัศมี

พีรดนย์ ฉ่ำรัศมี (ชื่อเล่น: นิว; เกิด 15 กันยายน พ.ศ. 2535) เป็นนักฟุตบอลชาวไทย เป็นบุตรชายของประภาส ฉ่ำรัศมี อดีตกองกลางทีมชาติไทย พีรดนย์ เล่นในตำแหน่งกองกลาง ปัจจุบันได้เล่นให้กับการท่าเรือ ในไทยลีก และเป็นกัปตันทีมชาติไทย
เกียรติประวัติส่วนตัว พีรดนย์ ฉ่ำรัศมี เป็นหนึ่งในผู้เล่นทีมชาติไทย ชุดมหาวิทยาลัยอาเซียน ที่ครองตำแหน่งชนะเลิศในปี พ.ศ. 2557
สโมสร.
พีรดนย์เริ่มเล่นฟุตบอลในชุดเยาวชนให้กับโรงเรียนเทพศิรินทร์ ในช่วงการเรียนมัธยมปลาย หลังจากนั้นได้เริ่มเล่นฟุตบอลให้กับชุดใหญ่กับสโมสรฟุตบอลจามจุรี ยูไนเต็ด ในลีกภูมิภาค ดิวิชั่น 2 ก่อนจะเซ็นสัญญาร่วมทีมกับเมืองทอง ยูไนเต็ด ในปี พ.ศ. 2558
วันที่ 18 กันยายน พ.ศ. 2564 พีรดนย์ทำประตูแรกในสีเสื้อบุรีรัมย์ในเกมนัดที่สามของไทยลีก ฤดูกาล 2564–65 ช่วยให้ทีมเปิดบ้านเอาชนะเชียงใหม่ ยูไนเต็ด 4–0 ต่อมาในวันที่ 2 กุมภาพันธ์ พ.ศ. 2565 เขาทำประตูที่ 2 ในลีก ในนัดที่ทีมบุกไปเสมอกับโปลิศ เทโรที่สนามบุณยะจินดา 2–2 วันที่ 5 มีนาคม เขาทำประตูที่ 3 ในลีก ช่วยให้ทีมเปิดบ้านเอาชนะราชบุรี มิตรผล 2–0 และในวันที่ 29 พฤษภาคม การแข่งขันรีโว่ ลีกคัพ 2564–65 นัดชิงชนะเลิศ เขาทำประตูช่วยให้ทีมเอาชนะแชมป์เก่าอย่างพีที ประจวบที่บีจีสเตเดียมไปได้ 4–0 คว้าแชมป์รายการนี้เป็นสมัยที่ 6 และคว้าทริปเปิลแชมป์ภายในประเทศได้สำเร็จ
วันที่ 19 พฤศจิกายน พ.ศ. 2565 เขาทำประตูแรกในไทยลีก ฤดูกาล 2565–66 ช่วยให้ทีมบุกไปเอาชนะการท่าเรือที่แพตสเตเดียม 3–1 ต่อมาวันที่ 22 มกราคม พ.ศ. 2566 เขาทำประตูที่ 2 ในลีก ช่วยให้ทีมบุกไปเอาชนะสุโขทัยที่สนามทะเลหลวง 0–3 ต่อมาในวันที่ 18 กุมภาพันธ์ เขาทำประตูที่ 3 ในลีก ช่วยให้ทีมเปิดบ้านเอาชนะโปลิศ เทโร 3–0 และในวันที่ 12 พฤษภาคม การแข่งขันไทยลีกนัดปิดฤดูกาล เขาทำประตูที่ 4 ในลีก ช่วยให้ทีมเปิดบ้านเอาชนะนครราชสีมา มาสด้า 4–0
 "ณ วันที่ 20 พฤษภาคม 2566"
อะวีชี

ทิม แบร์ยลิง  หรือชื่อที่รู้จักในวงการคือ อะวีชี (Avicii) เป็นดีเจและโปรดิวเซอร์เพลงเฮาส์ชาวสวีดิช เขาได้รับการจัดอันดับในอันดับที่ 3 ในนิตยสาร ดีเจ แม็กกาซีน ในปี พ.ศ. 2555 และ พ.ศ. 2556 และเขายังได้รับการเสนอชื่อเข้าชิง รางวัลแกรมมี ถึง 2 ครั้ง ครั้งหนึ่งในเพลง "ซันไชน์" ซึ่งร่วมกับ เดวิด เกตตา ในปี พ.ศ. 2555 และอีกครั้งในเพลง "เลเวล" ในปีต่อมา โดยมีเพลงที่ได้รับการตอบรับที่ดี เช่น "I Could Be the One" ร่วมกับ นิกกี โรเมโร, "เวค มี อัพ", "You Make Me", "X You", "Hey Brother", "Addicted to You", "The Days", "The Nights", "Levels" , "Waiting for Love" และ Lonely Together อะวิชีปล่อยอัลบั้มแรก "True" เมื่อปี พ.ศ. 2556 ได้รับเสียงชื่นชมจากนักวิจารณ์ดนตรี และขึ้นมาไต่อันดับ Top Ten ในสิบห้าประเทศ และติดอันดับชาร์ตของออสเตรเลีย สวีเดน เดนมาร์ก และ อเมริกา ในปี พ.ศ. 2558 อะวิชีปล่อยอัลบั้มชุดที่สอง "Stories" และในวันที่ 10 เมษายน พ.ศ. 2560 อะวิชีปล่อยอีพี "Avīci (01) อะวิชีเสียชีวิตลงเมื่อวันที่ 20 เมษายน พ.ศ. 2561 ที่กรุงมัสกัต ประเทศโอมาน จากการฆ่าตัวตายด้วยวิธีการกรีดข้อมือ
ประวัติ.
แบร์ยลิงเกิดในสต็อกโฮล์ม ประเทศสวีเดน เป็นลูกของนายคลาส แบร์ยลิง และนางเองลิส ลิเดน นักแสดงสาวสวีเดน ในเดือนพฤษภาคม พ.ศ. 2550 อะวิชีเซ็นสัญญาเป็นศิลปินแก่ค่าย Dejfitts Plays Label หลังจากในปี พ.ศ. 2553 ได้ปล่อยผลงานเพลง "Seek Bromance" โดยติด Top 20 ในหลายประเทศเช่น ประเทศเบลเยียม ประเทศฝรั่งเศส ประเทศเนเธอร์แลนด์ สหราชอาณาจักร และสวีเดน เขายังมิกซ์เพลงของนาเดีย อิล จากผลงานเพลง "Rapture" ในอัลบั้มของเธอ Queen of Clubs Trilogy: Onyx Edition ในเดือนตุลาคม พ.ศ. 2553 แบร์ยลิงได้เซ็นสัญญากับทีม European A&R Team และเข้าเป็นศิลปินกับอีเอ็มไอ
เสียชีวิต.
ในวันที่ 20 เมษายน พ.ศ. 2561 อะวีชีถูกพบเสียชีวิตอยู่ในรถ โดยสำนักข่าว TMZ รายงานภายหลังว่าอะวิชีเสียชีวิตจากภาวะเสียเลือด ด้านครอบครัวอะวีชีไม่ได้ชี้แจงอย่างชัดเจนว่าเป็นการฆ่าตัวตาย ต่อมาวันที่ 26 เมษายน พ.ศ. 2561 ครอบครัวของอะวีชีได้เผยแพร่จดหมายที่มีข้อความ:
<templatestyles src="แม่แบบ:คำพูด/style.css" />ทิมลูกรักของเราเป็นผู้แสวงหา เป็นผู้มีจิตวิญญาณศิลปินอันเปราะบาง ที่ค้นหาคำตอบในการมีตัวตนอยู่
เป็นผู้รักความสมบูรณ์แบบที่ทุ่มเทให้กับงานมาก ๆ ผู้เดินทางและทำงานหนักมากเสียจนทำให้เกิดความเครียดระดับรุนแรง ตอนที่เขาหยุดทัวร์คอนเสิร์ต เขาอยากจะหาความสมดุลในชีวิต ระหว่างความสุขและสิ่งที่เขารักที่สุด หรือก็คือเสียงดนตรีนั่นเอง เขาดิ้นรนในเรื่องความคิดเกี่ยวกับความหมาย ชีวิต และความสุขมาสักพักแล้วและเขาก็ทนต่อไปไม่ไหว เขาอยากจะพบความสงบเสียที ทิมไม่ได้เกิดมาเพื่อเป็นเครื่องจักรให้อุตสาหกรรมนี้ ซึ่งเขาพบว่าตัวเองกลายเป็นแบบนั้นไปเสียแล้ว เขาเป็นผู้ชายอ่อนไหวที่รักแฟนเพลงของเขามาก แต่พยายามหลีกเลี่ยงสปอตไลต์มาตลอด ทิม ลูกจะเป็นที่รักเสมอไป และจะมีแต่คนคิดถึงด้วยความเศร้าโศก
ตัวตนของลูก และเพลงของลูก จะทำให้ความทรงจำของลูกคงอยู่ต่อไปนะ
พลาโนแกรม

แพลนโนแกรม  เป็นภาพแสดงแทนการบริการหรือผลิตภัณฑ์ของร้านค้า แพลนโนแกรมจัดว่าเป็นเครื่องมือสำหรับค้าขายอย่างหนึ่ง จาก"พจนานุกรมภาษาอังกฤษ ฉบับออกซฟอร์ด" "แพลนโนแกรมหมายถึงแผนภาพหรือแบบจำลองที่ระบุตำแหน่งวางขายผลิตภัณฑ์ค้าปลีกบนชั้นวางของเพื่อทำยอดขายให้ได้สูงที่สุด" แพลนโนแกรมจึงช่วยในการควบคุมแผนผังของร้านค้าปลีก ประสิทธิผลสูงสุดของแพลนโนแกรมวัดได้จากปริมาณยอดขาย
ไม่หล่อแต่เร้าใจ!!

หล่อและเร้าใจ!  เป็นการ์ตูนญี่ปุ่นแนวโรแมนติกคอเมดี้ เขียนโดย คาชึเนะ คาวาฮาระ และวาดภาพประกอบโดย อารุโกะ เรื่องนี้ได้ตีพิมพ์ลงนิตยสารการ์ตูนโชโจะเบทัสสึมาร์การ์เร็ตของชูเอชะ และได้ตีพิมพ์เป็นฉบับรวมเล่มด้วยทั้งหมด 12 เล่มในประเทศญี่ปุ่น ในประเทศไทย เรี่องนี้ได้ลิขสิทธิ์โดยสยามอินเตอร์มัลติมีเดีย ตีพิมพ์ออกเป็นฉบับรวมเล่มแล้ว 6 เล่ม เรี่องนี้ได้ถูกจัดทำเป็นอนิเมะโทรทัศน์ความยาว 24 ตอนโดยแมดเฮาส์ และได้ถูกจัดทำเป็นภาพยนตร์ภาคคนแสดงอีกด้วย
เรื่อง.
โกดะ ทาเคโอะ เด็กหนุ่ม ม.ปลายที่ตัวสูง ร่างใหญ่ เนื้อหอมในกลุ่มผู้ชาย แต่กลับไม่มีสาวๆ มาตกหลุมรักเลย โดยส่วนใหญ่จะไปตกหลุมรักกับเพื่อนสนิทสมัยเด็กของเขาที่เป็นหนุ่มหล่อหน้าตาดี สุนาคาวะ มาโคโตะ แทน จู่ๆ วันหนึ่งทาเคโอะได้ช่วยเด็กสาวผู้นึงนามว่า ยามาโตะ ริงโกะ จากคนวิกลจริตบนรถไฟฟ้า แต่ทว่าเด็กสาวผู้นั้นได้ตกหลุมรักกับทาเคโอะอย่างไม่น่าเชื่อ...
 ให้เสียงพากย์โดย ทากูยะ เองูจิ; เร็น คาโต (เด็ก)
ตัวละคร.
 ให้เสียงพากย์โดย เมงุมิ ฮัง
มิสเตอร์ฟิลิปปินส์

มิสเตอร์ฟิลิปปินส์  เป็นประกวดความงามชายประจำปีในประเทศฟิลิปปินส์กับสโลแกน "Epitome of True Filipino Gentleman" เจ้าของและผู้ก่อตั้งคือ"ไพรม์อีเวนท์อีเวนท์สโปรดักชันฟิลิปปินส์ฟาวน์เดชัน" ("") ผู้ชนะจะได้เป็นตัวแทนของประเทศเข้าประกวดมิสเตอร์อินเตอร์เนชันแนล แมนฮันต์อินเตอร์เนชันแนล มิสเตอร์โมเดลอินเตอร์เนชันแนล แมนออฟเดอะเยียร์ และมิสเตอร์ทัวริซึมอินเตอร์เนชันแนล องค์กรมิสเตอร์ฟิลิปปินส์อินคอร์ปอเรเต็ด
ประสิทธิ์ ณรงค์เดช

ประสิทธิ์ ณรงค์เดช (15 พฤศจิกายน พ.ศ. 2478 – 2 มีนาคม พ.ศ. 2541) อดีตรัฐมนตรีว่าการกระทรวงอุตสาหกรรม อดีตรัฐมนตรีช่วยว่าการกระทรวงคมนาคม และอดีตสมาชิกสภาผู้แทนราษฎรจังหวัดอุบลราชธานี
ประวัติ.
นายประสิทธิ์ เกิดเมื่อวันที่ 15 พฤศจิกายน พ.ศ. 2478 ที่บ้านถนนพรหมราช อำเภอเมือง จังหวัดอุบลราชธานี ในครอบครัวชาวไทยเชื้อสายจีนที่มีฐานะ เป็นบุตรชายของนายเปี้ยน และนางเฮียง ณรงค์เดช จบการศึกษาขั้นประถมศึกษาจากโรงเรียนวัดห้วยขะยุง อำเภอวารินชำราบ และต่อช้นมัธยมศึกษาตอนต้นที่โรงเรียนวัดศรีทอง ภายในอำเภอเมือง และได้ย้ายมาศึกษาต่อที่โรงเรียนเซนต์คาเบรียล ในกรุงเทพมหานคร และจบการศึกษาจากโรงเรียนเตรียมอุดมศึกษา และจบการศึกษาขั้นปริญญาตรี จากคณะวิศวกรรมศาสตร์ จุฬาลงกรณ์มหาวิทยาลัย และเป็นนายกสโมสรนิสิตุฬาลงกรณ์มหาวิทยาลัย ในปี พ.ศ. 2500 จากนั้นได้เข้ารับราชการเป็นทหารเป็นเวลาหนึ่งปี ได้รับยศร้อยตรี (ร.ต.) จากนั้นได้ไปศึกษาต่อและทำงานยังสหรัฐอเมริกา จบปริญญาโทด้านวิศวกรรมศาสตร์ จากมหาวิทยาลัยเท็กซัส รัฐเท็กซัส 
ด้านชีวิตครอบครัวสมรสกับ ศาสตราจารย์ เกษรี ณรงค์เดช มีบุตร 1 คน
งานการเมือง.
นายประสิทธิ์ ได้เข้ามามีบทบาทในแวดวงการเมือง ตั้งแต่ยังเป็นนิสิตจุฬาลงกรณ์มหาวิทยาลัย ด้วยเป็นหนึ่งในกลุ่มนิสิตและนักศึกษาที่ก่อตั้ง สมาพันธ์นักศึกษาห้าสถาบัน ซึ่งมีบทบาทสำคัญในการชุมนุมประท้วงการเลือกตั้งเมื่อวันที่ 26 กุมภาพันธ์ พ.ศ. 2500 ที่ได้ชื่อว่าเป็นการเลือกตั้งที่ทุจริตอย่างกว้างขวางในรัฐบาลจอมพล ป. พิบูลสงคราม ก่อนที่จะมีการรัฐประหารโดย พล.อ.สฤษดิ์ ธนะรัชต์ ในปีเดียวกัน และเข้ามามีบทบาทอย่างเต็มตัวหลังเหตุการณ์ 14 ตุลาคม พ.ศ. 2516 โดยได้รับแต่งตั้งให้เป็นสมาชิกสมัชชาแห่งชาติ และเป็นหนึ่งในผู้ร่วมก่อตั้งพรรคพลังใหม่ โดยมี น.พ.กระแส ชนะวงศ์ เป็นหัวหน้าพรรค นายประสิทธิ์ได้ลงรับเลือกตั้งในกรุงเทพมหานครในปี พ.ศ. 2518 แต่ไม่ได้รับการเลือกตั้ง 
ต่อมาในรัฐบาลม.ร.ว.คึกฤทธิ์ ปราโมช นายประสิทธิ์ได้รับแต่งตั้งให้เป็นผู้ว่าการเคหะแห่งชาติ และประธานธนาคารอาคารสงเคราะห์ ในสมัยรัฐบาลพล.อ.เกรียงศักดิ์ ชมะนันท์ ได้รับแต่งตั้งให้เป็นรัฐมนตรีช่วยการกระทรวงคมนาคม ในปี พ.ศ. 2520
ในปี พ.ศ. 2522 นายประสิทธิ์ได้ลงเลือกตั้งในจังหวัดอุบลราชธานี และได้รับการเลือกตั้ง ทำให้ได้ดำรงตำแหน่งรัฐมนตรีว่าการกระทรวงอุตสาหกรรม ในรัฐบาลพล.อ.เกรียงศักดิ์ ชมะนันท์ หลังจากปี พ.ศ. 2526 นายประสิทธิ์ได้ยุติบทบาททางการเมืองลง แต่อีกหลายปีต่อมา คือ ในปี พ.ศ. 2530 เขาเข้ามามีบทบาทในฐานะเลขาธิการพรรคกิจประชาคม ซึ่งมี บุญชู โรจนเสถียร เป็นหัวหน้าพรรค
ในการเลือกตั้งเมื่อปี พ.ศ. 2538 นายประสิทธิ์ได้ลงเลือกตั้งอีกครั้งที่จังหวัดอุบลราชธานี ในฐานะรองหัวหน้าพรรคนำไทย และได้รับเลือกตั้ง จนกระทั่งถึงวาระที่นายบรรหาร ศิลปอาชา นายกรัฐมนตรีได้ยุบสภาเมื่อปี พ.ศ. 2539 บทบาททางการเมืองของนายประสิทธิ์จึงได้ยุติลง โดยหันไปประกอบธุรกิจแต่เพียงอย่างเดียว
งานธุรกิจ.
ด้านธุรกิจ นายประสิทธิ์ เป็นผู้ก่อตั้งบริษัทอนามัยภัณฑ์ เมื่อปี พ.ศ. 2507 ด้วยการร่วมหุ้นกันในหมู่เครือญาติตระกูลณรงค์เดช จำหน่ายและนำเข้าสินค้าประเภทผ้าอนามัยและกระดาษชำระจากสหรัฐอเมริกา และยังก่อตั้งอีกหลายบริษัท เช่น บริษัทประสิทธิ์อินเตอร์เนชั่นแนล เมื่อปี พ.ศ. 2513, บริษัทบีดีเอฟ-อินทนิล เมื่อปี พ.ศ. 2515 เป็นผู้ผลิตพลาสเตอร์และจำหน่ายผลิตภัณฑ์เครื่องสำอาง จากประเทศเยอรมนี และบริษัทสุราทิพย์ในปี พ.ศ. 2516 เป็นผู้ผลิตสุราไทยยี่ห้อต่าง ๆ 
บั้นปลายชีวิต.
นายประสิทธิ์ ณรงค์เดช ถึงแก่อนิจกรรมเนื่องจากภาวะหัวใจล้มเหลว เมื่อวันที่ 2 มีนาคม พ.ศ. 2541 สิริอายุได้ 62 ปี
ณัฐฐชาช์ บุญประชม

ณัฐฐชาช์ บุญประชม (เกิด 19 กุมภาพันธ์ พ.ศ. 2530) ชื่อเล่น โยเกิร์ต เป็นนางแบบและนักแสดงชาวไทย
ประวัติ.
ณัฐฐชาช์ จบการศึกษาระดับชั้นประถมศึกษาจากโรงเรียนฤดีศึกษา มัธยมศึกษาจากโรงเรียนศึกษานารี ปริญญาตรีและปริญญาโทจากคณะวิศวกรรมศาสตร์ จุฬาลงกรณ์มหาวิทยาลัย (สาขาวิชาไฟฟ้า) เคยทำงานเป็นวิศวกรการตลาดบริษัทเอกชนก่อนที่จะลาออกเข้าสู่วงการนางแบบ 
เริ่มเข้าสู่วงการนางแบบจากการชวนของ ณัฐ ประกอบสันติสุข ซึ่งเป็นช่างภาพที่รู้จักของไทย โดยเจอผ่านทางเฟซบุ๊กส่วนตัว และได้ชวนมาให้เข้าร่วมโปรเจกต์การค้นหานางแบบหน้าใหม่ จนก็ได้เข้าสู่วงการนางแบบอย่างเต็มตัวของการเดินแบบแฟชั่นโชว์ ณัฐฐชาช์ยังได้เข้าสู่การเล่นละครโทรทัศน์ และแจ้งเกิดจากบทนางร้าย จากละครรีเมคเรื่อง "นางทาส" ของค่ายทีวีซีน แอนด์ พิคเจอร์ ทำให้ณัฐฐชาช์ลงนามสัญญาการเป็นนักแสดงในสังกัดช่อง 3 ต่อมามีละครเรื่อง "เพลิงนรี " จึงทำให้เป็นที่รู้จักมากขึ้น ตามมาด้วยละครเรื่อง "ลิขิตรัก The Crown Princess", "เพลิงพรางเทียน", "ลิขิตรักข้ามดวงดาว" ตามลำดับ
ณัฐฐชาช์มีผลงานละครอีกหลายเรื่อง และเป็นนางแบบ ถ่ายแบบนิตยสาร แสดงมิวสิกวิดีโอ "เพลงบิด "ของ ฮั่น เดอะสตาร์ , "ฝันรึเปล่า" ของ Armchair ,"เธอ" ของ Cocktail , "ที่เหลือคือรักแท้" ของ ป้าง - นครินทร์ , รางวัลอันดับ 18 ของ 100 สาวเซ็กซี่ FHM ปี 2013
ชีวิตส่วนตัว.
ณัฐฐชาช์ ได้จดทะเบียนสมรสกับ ปิยะวัฒน์ เข็มเพชร หรือ พีเค เมื่อวันที่ 16 ตุลาคม พ.ศ. 2562 แบบเรียบง่ายที่ประเทศไทย ก่อนจะหย่าเมื่อวันที่ 1 มีนาคม พ.ศ. 2567
นารีริษยา

นารีริษยา ละครโทรทัศน์ไทย ประเภท พีเรียด ดราม่า จากบริษัท เลิฟดราม่า จำกัด ภายใต้การดูแลของ วรายุฑ มิลินทจินดา จากการกำกับการแสดง ของ ศุทธสิทธิ์ เดชอินทรนารักษ์ นำแสดงโดย จิตรภาณุ กลมแก้ว , คนัสนันท์ นักตะเฆ่ , ณัฐธิดา ตรีชัยยะ , ลลินา ชูเอ็ทท์ , คณิน สแตนลีย์ , พิมพ์ลภัส จึงสุระ,นฤมล พงษ์สุภาพ
พระญาณวโรดม (สนธิ์ กิจฺจกาโร)

พระญาณวโรดม นามเดิม สนธิ์ มั่งเรือน ฉายา กิจฺจกาโร เป็นรองสมเด็จพระราชาคณะฝ่ายธรรมยุติกนิกาย อดีตรองเจ้าอาวาสวัดบวรนิเวศราชวรวิหาร อดีตเจ้าคณะภาค 4-5-6-7 (ธรรมยุต)
ประวัติ.
พระญาณวโรดม นามเดิม สนธิ์ มั่งเรือน เกิดเมื่อันจันทร์ที่ 20 มีนาคม พ.ศ. 2442 ตรงกับวันขึ้น 9 ค่ำ เดือน 5 ปีกุน เวลา 01.00 น. ภูมิลำเนาอยู่บ้านเหนือปากคลองบางขวาง ตำบลตะนาวศรี อำเภอเมือง จังหวัดนนทบุรี เป็นบุตรนายแสง-นางคล้าย มั่งเรือน เมื่อโตขึ้นได้เข้าเรียนที่โรงเรียนวัดบางขวางจนจบชั้นประถมศึกษาปีที่ 2 
เมื่ออายุได้ 16 ปี จึงบรรพชาเป็นสามเณร ณ วัดบางขวาง เมื่อวันที่ 2 กรกฎาคม พ.ศ. 2457 โดยมีพระวิเชียรมุนี วัดบุปผาราม เป็นพระอุปัชฌาย์ ศึกษาพระปริยัติธรรมที่วัดบางขวางจนอายุครบอุปสมบทจึงเข้าอุปสมบทเมื่อวันที่ 18 มิถุนายน พ.ศ. 2462 ณ วัดบางขวาง โดยมีพระครูธรรมสารวิจิตร (ญาณเตโช) วัดมัชฌันติการาม เป็นพระอุปัชฌาย์ พระครูศีลาภิรม (ธมฺมธโร) วัดบางขวาง เป็นพระกรรมวาจาจารย์ 
ขณะจำพรรษาอยู่วัดบางขวางนั้น ท่านมาศึกษาพระปริยัติธรรมที่วัดบวรนิเวศวิหาร และต้องดำเนินทางไปกลับทางเรือทุกวัน แสดงถึงความอุตสาหะและใฝ่ศึกษาอย่างยิ่ง ในปี พ.ศ. 2474 จึงได้ย้ายมาจำพรรษาถาวรที่วัดบวรนิเวศวิหาร และสอบได้นักธรรมชั้นเอกและเปรียญธรรม 5 ประโยค ในที่สุด
ขณะอาศัยที่วัดบวรนิเวศวิหาร ท่านพักอยู่ที่หอสหจร คณะตำหนัก
ศาสนกิจ.
ด้านศาสนกิจในวัดบวรฯ พระญาณวโรดมเริ่มทำหน้าที่ครูสอนปริยัติธรรมมาตั้งแต่เป็นมหาเปรียญ สอนพระวินัยแก่พระนวกะในช่วงเข้าพรรษา ต่อมาได้เป็นกรรมการและประธานกรรมการวัด
ส่วนงานในมหามกุฏราชวิทยาลัย ท่านได้เรียบเรียงบทความลงวารสารธรรมจักษุ เป็นกรรมการกองตำรา และสามารถแต่งคู่มือศึกษาปริยัติธรรมไว้หลายเล่ม จนได้รับแต่งตั้งเป็นพระคณาจารย์โท
อาพาธและมรณภาพ.
ในปี พ.ศ. 2516 ขณะตรวจการคณะสงฆ์ภาคเหนือ พระญาณวโรดมได้ประสบอุบัติเหตุรถยนต์พลิกคว่ำ ต้องเข้ารับการรักษา ณ โรงพยาบาลจุฬาลงกรณ์ และอาพาธเรื้อรังเรื่อยมา จนถึงปี พ.ศ. 2520 มีอาการหยุดหายใจไป 3 ครั้ง แม้จะรอดชีวิตมาได้ แต่ก็ทำให้ทานความจ่ำเสื่อมและมีสุขภาพอ่อนแอลงอีก และถึงแก่มรณภาพดวยความชรา เมื่อวันที่ 29 กรกฎาคม พ.ศ. 2527 เวลา 02.20 น. ณ โรงพยาบาลจุฬาลงกรณ์ สิริอายุได้ ศพตั้งบำเพ็ญกุศล ณ ศาลา 150 ปี วัดบวรนิเวศวิหาร ได้รับพระราชทานโกศแปดเหลี่ยมประกอบศพ มีพระพิธีธรรมสวดพระอภิธรรมเวลากลางคืนกำหนด 7 คืน
วันศุกร์ที่ 28 ธันวาคม พ.ศ. 2527 เวลา 14.30 น. เจ้าพนักงานเปลื้องเครื่องสุกำศพ แล้วเชิญบุพโพไปเผา ณ เมรุหลวงหน้าพลับพลาอิศริยาภรณ์ วัดเทพศิรินทราวาส
วันศุกร์ที่ 29 ธันวาคม พ.ศ. 2527 เวลา 17.00 น. พระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ พร้อมด้วยสมเด็จเจ้าฟ้าฯ กรมพระศรีสวางควัฒน วรขัตติยราชนารี พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และเรืออากาศเอกวีระยุทธ ดิษยะศริน ไปยังพลับพลาอิศริยาภรณ์เพื่อพระราชทานเพลิงศพ
อุนตุกเนอเกอรีกีตา

อุนตุกเนอเกอรีกีตา  เป็นเพลงประจำรัฐปีนัง ประพันธ์คำร้องและทำนองโดยเจมส์ ดับเบิลยู บอยล์ ซึ่งเริ่มใช้ครั้งแรกตั้งแต่วันที่ 22 ธันวาคม ค.ศ. 1972 ในโอกาสเฉลิมฉลองวันคล้ายวันเกิดของตุน ไซยิด เชะฮ์ ฮัซซัน บารักบะฮ์ ผู้ว่าราชการแห่งรัฐปีนัง
จักรพรรดิโกะ-โมโมโซโนะ

ฮิเดฮิโตะ (5 สิงหาคม ค.ศ. 1758 – 16 ธันวาคม ค.ศ. 1779) ได้รับการเลื่อนพระเกียรติหลังสวรรคตเป็น จักรพรรดิโกะ-โมโมโซโนะ (#เปลี่ยนทาง , 5 สิงหาคม 1758–16 ธันวาคม 1779) เป็นจักรพรรดิญี่ปุ่นองค์ที่ 118 ตามลำดับการสืบราชสันตติวงศ์แบบดั้งเดิม พระองค์ได้รับการตั้งพระนามตามพระราชบิดาของพระองค์คือจักรพรรดิโมโมโซโนะ โดยพระนามของพระองค์นำมาจากพระนามของ จักรพรรดิโมโมโซโนะ จักรพรรดิองค์ที่ 117 ผู้เป็นพระราชบิดาเมื่อใส่คำว่า โกะ (後) ที่แปลว่า ที่สอง หรือ ยุคหลัง เข้าไปในพระนามทำให้พระนามของพระองค์มีความหมายว่า จักรพรรดิโมโมโซโนะที่สอง หรือ จักรพรรดิโมโมโซโนะยุคหลัง
เจ้าชายฮิเดฮิโตะขึ้นครองราชย์เป็นจักรพรรดิใน ค.ศ. 1771 เมื่อยุคเอโดะ แต่สวรรคตหลังจากครองราชย์เพียง 8 ปีใน ค.ศ. 1779 เหตุการณ์ในรัชสมัยของพระองค์ต้องเผชิญกับภัยพิบัติทางธรรมชาติหลายครั้งที่เกิดขึ้นในปี 1772 นอกจากนั้น สถานการณ์ทางการเมืองกับโชกุนยังเงียบสงบ ในปลายรัชสมัย จักรพรรดิโกะ-โมโมโซโนะต้องเผชิญกับปัญหาการสืบราชบัลลังก์เนื่องจากจักรพรรดิไม่มีผู้สืบทอดที่เหมาะสม ด้วยเหตุนี้ พระองค์จึงรีบรับเอาเจ้าชายคาเนฮิโตะ (ภายหลังเปลี่ยนเป็นโมโรฮิโตะ) มาเป็นพระราชโอรสบุญธรรมซึ่งต่อมาได้กลายเป็นจักรพรรดิองค์ต่อไป
พระบรมวงศานุวงศ์.
พระองค์เป็นโอรสของจักรพรรดิโมโมโซโนะกับนางสนองพระโอษฐ์ ก่อนขึ้นเป็นจักรพรรดิ พระองค์มีพระนามเดิมว่า เจ้าชายฮิเดฮิโตะ (英仁親王)
พระมเหสีและพระราชโอรสธิดา:
เหตุการณ์ในพระชนม์ชีพของจักรพรรดิโกะ-โมโมโซโนะ.
พระราชประวัติ.
ก่อนที่จักรพรรดิโกะ-โมโมโซโนะจะสืบราชบัลลังก์ดอกเบญจมาศ พระองค์มีพระนามเดิมว่า เจ้าชายฮิเดฮิโตะ (英仁親王) เจ้าชายฮิเดฮิโตะประสูติเมื่อวันที่ 5 สิงหาคม 1758 และเป็นพระโอรสองค์ใหญ่ของจักรพรรดิโมโมโซโนะ หลังจากที่พระราชบิดาของพระองค์สวรรคตในปี 1762 ตำแหน่งจักรพรรดิก็ตกเป็นของพระปิตุจฉา (ป้า) ซึ่งเป็นที่รู้จักในพระนามจักรพรรดินีโกะ-ซากูรามาจิ เจ้าชายฮิเดฮิโตะยังเยาว์เกินไปที่จะเป็นจักรพรรดิในขณะนั้น แต่ได้รับการแต่งตั้งให้เป็นรัชทายาทในอีก 5 ปีต่อมา จักรพรรดินีโกะ-ซากูรามาจิ สละราชบัลลังก์ให้กับพระนัดดาในวันที่ 9 มกราคม 1771 และเจ้าชายฮิเดฮิโตะก็สืบราชบัลลังก์ในทันที
ในฐานะจักรพรรดิ.
เพียงปีเศษหลังจากจักรพรรดิโกะ-โมโมโซโนะเสด็จขึ้นครองราชย์ ญี่ปุ่นก็เผชิญกับ "เพลิงไหม้ครั้งใหญ่ปี"เมวะ"" เมื่อวันที่ 29 กุมภาพันธ์ 1772 มีรายงานอย่างไม่เป็นทางการว่า พบพื้นที่ปกคลุมไปด้วยเถ้าถ่านและขี้เถ้า กว้างประมาณ 8 กิโลเมตร ยาวประมาณ 15 ไมล์ (24 กิโลเมตร) ทำลายวัดวาอารามและศาลเจ้า 178 แห่ง บ้านขุนนางไดเมียว 127 หลัง บ้านเรือนราษฎร 878 หลัง บ้านข้าราชสำนัก 8705 หลัง ร้านค้า 628 แถว มีผู้เสียชีวิตประมาณ 6,000 คน ผลพวงจากความพินาศครั้งนี้คือภาระค่าใช้จ่ายมหาศาลในการฟื้นฟู
โรงเรียนช่องพรานวิทยา

โรงเรียนช่องพรานวิทยา (อักษรย่อ: ช.พ / C.P.) เป็น โรงเรียนมัธยมศึกษาขนาดกลาง ในจังหวัดราชบุรี ก่อตั้งมาแล้ว 41 ปี สังกัดสำนักงานเขตพื้นที่การศึกษามัธยมศึกษา เขต 8 สำนักงานคณะกรรมการการศึกษาขั้นพื้นฐาน กระทรวงศึกษาธิการ เป็นต้นแบบโรงเรียนในฝันตำบลเตาปูน โรงเรียนวิถีพุทธ เป็นโรงเรียนประเภทสหศึกษาเฉพาะนักเรียนระดับมัธยมศึกษาตอนต้นและตอนปลาย
ประวัติโรงเรียน.
โรงเรียนได้รับอนุมัติให้จัดตั้งจากกระทรวงศึกษาธิการ เป็นโรงเรียนสหศึกษา เปิดสอนระดับมัธยมศึกษาตอนต้นเป็นปีแรก เดือนมิถุนายน พ.ศ. 2520 
หลักสูตรที่เปิดสอน.
เปิดสอนหลักสูตรสามัญชั้นมัธยมศึกษาตอนต้น (ม.1-3) และชั้นมัธยมศึกษาตอนปลาย (ม.4-6) โดยชั้นมัธยมศึกษาตอนปลายเปิดสอน 2 สาย คือ วิทย์ - คณิต และ ศิลป์ - ทั่วไป
อาคารและสถานที่.
ปัจจุบันโรงเรียนช่องพรานวิทยา มีอาคารเรียน 3 อาคาร คืออาคาร 1 มี 3 ชั้น อยู่ตรงบริเวณหลังเสาธง อาคาร 2 มี 2 ชั้นอยู่ด้านหลังถัดจากอาคาร 1 อาคาร 3 อยู่บริเวณท้ายโรงเรียนเป็นอาคารชั้นเดียว อาคารหอประชุม 1 เป็นอาคารบริเวณด้านข้างสนามบาสไว้จัดกิจกรรมหรือจัดประชุมในโอกาสต่าง ๆ อาคารโรงอาหารและห้องสมุด มี 2 ชั้น โดยชั้นบนเป็นห้องสมุดโรงเรียน และชั้นล่างเป็นโรงอาหาร มีห้องโรงเรียนธนาคารช่องพรานวิทยา บริเวณลานตัวหนอนติดกับอาคาร 1 มีห้องน้ำชาย 1 หลัง ห้องน้ำหญิง 2 หลัง บ้านพักครูอยู่ในบริเวณท้ายโรงเรียน ถัดจากอาคาร 3 โรงเรียนช่องพรานวิทยามีเนื้อที่ทั้งหมดประมาณ 35 ไร่
ไทยลีก 3

ไทยลีก 3  ฟุตบอลลีกอาชีพระดับชั้นที่ 3 ของไทยซึ่งเริ่มแข่งขันในฤดูกาล 2560 เป็นฤดูกาลแรก โดยจะแบ่งออกเป็น 6 โซน โซนละ 12-14 ทีม แชมป์และรองแชมป์ของแต่ละโซน จะผ่านเข้าไปเล่นในรอบแชมเปี้ยนส์ลีก ซึ่งจะถูกแบ่งเป็น 3 กลุ่ม กลุ่มละ 4 ทีม แชมป์กลุ่มจะได้สิทธิ์เลื่อนชั้นไปเล่นไทยลีก 2 ขณะที่ทีมอันดับสุดท้ายของแต่ละโซนจะตกชั้นสู่ไทยแลนด์ เซมิโปรลีก
ประวัติ.
ภายหลังจากการเลือกตั้งนายก สมาคมกีฬาฟุตบอลแห่งประเทศไทย ในพระบรมราชูปถัมภ์ เมื่อวันที่ 11 กุมภาพันธ์ 2559 ซึ่ง พลตำรวจเอก สมยศ พุ่มพันธุ์ม่วง ซึ่งได้รับเลือกจากสโมสรสมาชิกให้ดำรงตำแหน่งนายกสมาคม คนใหม่ รวมไปถึงสภากรรมการทั้งหมด ได้มีนโยบายในการยกระดับลีกอาชีพของไทยให้มีมาตรฐานยิ่งขึ้น เลยมีแนวคิดที่จะมีการจัดตั้งลีกระดับสาม แทนที่ ลีกภูมิภาค ดิวิชั่น 2 โดย กรวีร์ ปริศนานันทกุล ในฐานะประธานบริษัทลีกภูมิภาค ได้เปิดเผย การจัดตั้งลีกใหม่ โดยมีเกณฑ์สโมสรที่จะเข้าร่วมคือ สโมสรที่จบอันดับที่ 1-4 จาก 8 โซนของ ลีกภูมิภาค ฤดูกาล 2559 และไม่ได้สิทธิ์เลื่อนชั้นใน รอบแชมเปียนส์ลีก ฤดูกาล 2559 รวมเป็น 32 สโมสร แล้วแบ่งเป็น 2 โซนๆ ละ 14 สโมสร โดยแบ่งเป็นโซนบนของประเทศ (สโมสรจากภาคเหนือ, ภาคตะวันตก, ภาคตะวันออกเฉียงเหนือ, และภาคตะวันออก) และ โซนล่างของประเทศ (สโมสรจากภาคกลาง, กรุงเทพมหานครและปริมณฑล, และภาคใต้) โดยจะเริ่มทำการแข่งขันใน ฤดูกาล 2560 เป็นฤดูกาลแรก
ในวันที่ 15 ธันวาคม พ.ศ. 2559 ได้มีการเปลี่ยนชื่อลีกจาก ไทยลีกแชมเปียนชิป เป็น ไทยลีก 3 ต่อมายูโร่เค้กได้เข้ามาเป็นผู้สนับสนุนหลักทำให้เปลี่ยนเป็น ไทยลีก 3 ยูโร่เค้กลีกโปร
ในปี พ.ศ. 2561 ธนาคารออมสินได้เข้ามาเป็นผู้สนับสนุนหลักทำให้เปลี่ยนเป็น ไทยลีก 3 ออมสินลีกโปร ต่อมาในปี พ.ศ. 2563 ได้มีการควบรวมไทยลีก 3 และ ไทยลีก 4 เข้าด้วยกัน ให้เหลือลีกเดียว และเปลี่ยนชื่อเป็น ไทยลีก 3 ออมสินลีก รีเจินนัล แชมเปี้ยนชิพ
พ.ศ. 2564 ได้มีการเปลี่ยนผู้สนับสนุนหลักเป็นบริษัท บลู ดราก้อน โฮลดิ้ง จำกัด หรือ มังกรฟ้า ทำให้ชื่อของไทยลีก 3 ในปัจจุบันใช้ชื่อว่า มังกรฟ้า ลีก และได้เริ่มทำการแข่งขันฤดูกาลใหม่ในวันที่ 4 กันยายน ปีเดียวกัน
พ.ศ. 2565 ได้มีการเปลี่ยนแปลงผู้สนับสนุนหลักเป็นบริษัท ลอตเตอรี่ออนไลน์ จำกัด หรือ กองสลากพลัส ทำให้ชื่อของไทยลีก 3 ในตอนนั้นใช้ชื่อว่า กองสลากพลัส ลีก และได้เริ่มทำการแข่งขันฤดูกาลใหม่วันที่ 30 สิงหาคม ปีเดียวกัน
จากนั้นในปี 2566 ได้มีการเปลี่ยนแปลงผู้สนับสนุนหลักอีกครั้งเป็นปุ๋ยรุ่งอรุณ ทำให้ชื่อของไทยลีก 3 เปลี่ยนเป็น ปุ๋ยรุ่งอรุณลีก
โครงสร้างของลีก.
การเลื่อนชั้น.
สโมสรชนะเลิศของแต่ละโซน จะได้สิทธิ์เลื่อนชั้นไปทำการแข่งขัน ไทยลีก 2 โดยอัตโนมัติ โดยที่จะมีการเพลย์ออฟหาสโมสรชนะเลิศโดยใช้กฎ Away Goal สโมสรที่ชนะ จะได้ตำแหน่งชนะเลิศ
ส่วนการหาอีกหนึ่งสโมสรที่จะทำการเลื่อนชั้นตามสโมสรชนะเลิศของแต่ละโซนนั้น จะมีการเพลย์ออฟเลื่อนชั้น โดยนำสโมสรที่จบด้วยตำแหน่งรองชนะเลิศของทั้งสองโซน มาทำการแข่งขันในระบบน็อกต์เอำท์ (เหย้า-เยือน) โดยใช้กฎ Away Goal โดยรวมผลสองนัด สโมสรใดชนะประตูรวมสองนัดมากที่สุด จะได้สิทธิ์เลื่อนชั้นไปทำการแข่งขัน ไทยลีก 2 ต่อไป ในขณะเดียวกัน สโมสรอันดับ 16-18 ใน ไทยลีก 2 จะต้องตกชั้นลงมาเล่นในไทยลีก 3 แทน
การตกชั้น.
สโมสรที่ได้อันดับสุดท้ายจากทั้งหกโซนตกชั้นของไทยลีก 3 นั้นจะตกชั้นไปเล่นในไทยแลนด์ อเมเจอร์ลีก แต่ตั้งแต่ฤดูกาล 2565–66 เป็นต้นมา ทีมที่ตกชั้นจะลงไปเล่นในไทยแลนด์ เซมิโปรลีก แทน
ผู้สนับสนุนหลัก.
ไทยลีก 3 มีการตั้งชื่อการแข่งขันตามชื่อผู้สนับสนุน โดยให้มีชื่อเรียกต่าง ๆ ดังต่อไปนี้:
ทำเนียบสโมสรที่ชนะเลิศและเลื่อนชั้น.
<templatestyles src="Legend/styles.css" />  ได้เลื่อนชั้นสู่ไทยลีก 2
เทอเรนซ์ เต๋า

เทอเรนซ์ เต๋า (เกิด 17 กรกฎาคม 1975 ในเมืองแอดิเลด ประเทศออสเตรเลีย) เป็นนักคณิตศาสตร์ชาวจีน-ออสเตรเลียน-อเมริกันที่มีผลงานทางคณิตศาสตร์หลายแขนง ปัจจุบันเขากำลังให้ความสำคัญกับการวิเคราะห์ฮาร์มอนิก, สมการเชิงอนุพันธ์, คณิตศาสตร์เชิงการจัดพีชคณิต, คณิตศาสตร์เชิงการจัดเลขคณิต, , compressed sensing และ ในปี 2015 เขาได้รับต่ำแหน่งประธานสาขาศาสตราภิชานคณิตศาสตร์ที่ มหาวิทยาลัยของแคลิฟอร์เนียลอสแอนเจลิส เต๋ายังเป็นผู้ร่วมรับเหรียญฟิลด์สในปี 2006 และรางวัล Breakthrough Prize in Mathematics ในปี 2014 
ชีวิตส่วนตัว.
ครอบครัว.
บิดาของเทอเรนซ์ เต๋าตือ บิลลี่ เต๋า  เป็นกุมารแพทย์ เกิดในเซี่ยงไฮ้ และได้  ที่ ในปี 1969 มารดาของเต๋า เกรซ  เป็นชาวฮ่องกง เกรซได้เกียรตินิยมอันดับหนึ่งด้านฟิสิกส์และคณิตศาสตร์ที่มหาวิทยาลัยฮ่องกงเช่นกัน เธอเป็นครูสอนคณิตศาสตร์ในโรงเรียนมัธยมในฮ่องกง ทั้งสองพบกันที่มหาวิทยาลัยในขณะที่พวกเขากำลังศึกษาอยู่ พ่อแม่ของเทอเรนซ์อพยพจากฮ่องกงสู่ออสเตรเลีย
เต๋ามีพี่น้องชายสองคนอาศัยอยู่ในออสเตรเลีย ทั้งสองเป็นตัวแทนออสเตรเลียในการแข่งขันคณิตศาสตร์โอลิมปิกระหว่างประเทศ
ลอร่า ภรรยาของเขาที่เป็นวิศวกรของนาซาในห้องปฏิบัติการจรวดขับดัน และลูกชายและลูกสาวของพวกเขาอาศัยอยู่ในลอสแอนเจลิส รัฐแคลิฟอร์เนีย
งานวิจัยและรางวัล.
ผลงานทางคณิตศาสตร์ที่เป็นที่รู้จักอย่างโด่งดังของเทอเรนซ์ เต๋า คือ ทฤษฎีบทกรีน-เต๋า โดยพิสูจน์ร่วมกับเบน กรีนจากมหาวิทยาลัยออกซฟอร์ด ทฤษฎีบทดังกล่าวพิสูจน์ว่า ในลำดับของจำนวนเฉพาะ จะมีลำดับย่อยที่เป็นลำดับเลขคณิตที่มีความยาว k เสมอ ไม่ว่า k จะเป็นจำนวนเต็มบวกใด ๆ ทฤษฎีบทดังกล่าวเผยแพร่ในปี ค.ศ. 2004
ในปีค.ศ. 2006 มีรายงานว่าเต๋าได้ทำงานร่วมกับเพื่อนร่วมงานรวมกว่า 30 คน จนกระทั่งได้ผู้เขียนร่วมถึง 68 คนในเดือนตุลาคม ค.ศ. 2015